
1. Ievads

2020. gada 6. jūlijā stājās spēkā Brīvības pieminekļa un Rīgas Brāļu kapu likums. Tas paredz, ka Brīvības pieminekļa, tā aizsardzības zonas un Rīgas Brāļu kapu, to teritorijas un aizsardzības zonas saglabāšanu, uzturēšanu un atjaunošanu nodrošinās Ministru kabineta noteikts Brīvības pieminekļa un Rīgas Brāļu kapu apsaimniekotājs.

Ministru kabineta 2021. gada 21. decembra rīkojums Nr. 976 „Par Brīvības pieminekļa un Rīgas Brāļu kapu apsaimniekotāja noteikšanu” deleģēja Rīgas valstspilsētas pašvaldībai (Rīgas valstspilsētas pašvaldības aģentūrai „Rīgas pieminekļu aģentūra“) valsts pārvaldes uzdevumu – Brīvības pieminekļa un Rīgas Brāļu kapu apsaimniekošanu. Ar Ministru kabineta 2025. gada 22. decembra rīkojumu Nr. 876 noteikts, ka deleģēšanas līgums ir spēkā līdz 2028. gada 31. decembrim. 

Rīgas valstspilsētas pašvaldības aģentūrai „Rīgas pieminekļu aģentūra“ (turpmāk – Aģentūra) nodrošinājusi Brīvības pieminekļa un Rīgas Brāļu kapu apsaimniekošanu periodā no 2022. gada līdz 2025. gadam. 

Šis dokuments apraksta plānotās aktivitātes periodā no 2026. gada 1. janvāra līdz 2028. gada 31. decembrim, kas tiktu veiktas, lai nodrošinātu efektīvu Brīvības pieminekļa un Rīgas Brāļu kapu apsaimniekošanu, uzturēšanu un atjaunošanu. Laika periodā no 2026. gada 1. janvāra līdz 2028. gada 31. decembrim plānotās Brīvības pieminekļa un Rīgas Brāļu kapu apsaimniekošanas, uzturēšanas un atjaunošanas aktivitātes secīgi turpina iesāktos darbus, kas tika īstenoti apsaimniekošanas periodā no 2022. gada līdz 2025. gadam.

Informācija par objektiem:

Brīvības piemineklis (Valsts nozīmes mākslas piemineklis ar aizsardzības Nr.6965 ) atklāts 1935. gada 18. novembrī. Materiāli: pelēkais un sarkanais Somijas granīts, Itālijas travertīns un varš.  

Rīgas Brāļu kapi (Valsts nozīmes arhitektūras piemineklis ar aizsardzības Nr.6678; Valsts nozīmes mākslas piemineklis ar aizsardzības Nr.6971) 
Rīgas Brāļu kapi ir izcilākais un nozīmīgākais Latvijas memoriālais ansamblis. Tas veltīts I Pasaules karā un Latvijas brīvības cīņās (1915-1920) kritušajiem karavīriem. Kapos guldīti aptuveni 3000 varoņi, to skaitā ap 300 nezināmie. Rīgas Brāļu kapu memoriālais ansamblis iesvētīts Lāčplēša dienā – 1936. gada 11.novembrī. 
Daļas:
· Pārdomu ceļš ar 205 m garo liepu aleju; 
· Varoņu terase ar Svētās uguns altāri un ozolu birzi;
· Kapulauks, kuru noslēdz Latvijas siena ar ansambļa vainagojošo skulpturālo grupu – Mātes tēlu ar kritušajiem dēliem (sauktu arī par Māti Latviju).
Rīgas Brāļu kapos ir 13 tēlniecības grupas: ieejas vārtos ir divi Sērojošo jātnieku pāri, virs tiem – Latvijas lielais ģerbonis, divas krusta zīmes un gadu skaitļi ”1915-1920”; kapulauka sānos atrodas divas izteiksmīgas Ievainoto jātnieku grupas; kapulauka centrālā zālāju partera sākumdaļā novietoti Divi brāļi; ansambli noslēdzošā Latvijas siena - četri ceļos noslīgušie tēli simbolizē Latvijas apgabalus; virs tiem – sienas augšdaļā, kurā dīvainā vīzijā garām aizslīd agrāko cīnītāju stāvi. Latvijas sienas centrālās daļas noslēgumā – Mātes Latvijas tēls, kurā ietvertas tautas skumjas un pateicība kritušajiem varoņiem. Zem tā Lielais krusts (padomju okupācijas laikā iznīcināts). Strēlnieku vārtos atrodas skulptūra Senči.

Lai nodrošinātu valstiski nozīmīgāko pieminekļu Brīvības pieminekļa un Rīgas Brāļu kapu ansambļa aprūpi, uzturēšanu un restaurāciju, pamatojoties uz LR Augstākās padomes, LR Ministru padomes un Rīgas pilsētas valdes lēmumiem, 1994. gada decembrī tika izveidots Rīgas pilsētas pašvaldības bezpeļņas uzņēmums „Brīvības pieminekļa un Rīgas Brāļu kapu pārvalde”. No 1995. gada līdz 2004. gadam Pārvalde uzsāka Rīgas Brāļu kapu uzturēšanas, izpētes, projektu izstrādāšanas, restaurācijas un konservācijas darbus. 2004. gadā, pamatojoties uz Rīgas domes rīkojumu, bezpeļņas uzņēmums tika reorganizēts par Rīgas pašvaldības aģentūru „Rīgas pieminekļu aģentūra”. Ministru kabineta 2021. gada 21. decembra rīkojums Nr. 976 Par Brīvības pieminekļa un Rīgas Brāļu kapu apsaimniekotāja noteikšanu deleģēja Rīgas valstspilsētas pašvaldībai (Rīgas valstspilsētas pašvaldības aģentūrai “Rīgas pieminekļu aģentūra“) valsts pārvaldes uzdevumu – Brīvības pieminekļa un Rīgas Brāļu kapu apsaimniekošanu atbilstoši apstiprinātajai 2022. – 2025. gada programmai.  


2. Apsaimniekošanas programmas mērķi

   Brīvības pieminekļa un Rīgas Brāļu kapu Apsaimniekošanas programmas mērķi paredz nepieciešamību nodrošināt kultūras pieminekļu apkārtējās vides fizisku saglabāšanu un aizsardzību. Kultūras pieminekļi vides un cilvēka darbības rezultātā nolietojas – nepieciešama mērķtiecīga un plānota to saglabāšanas un uzturēšanas funkciju realizācija. Tāpat, vairojot sabiedrības izglītošanas un informēšanas pasākumus un nodrošinot kultūras pieminekļu pieejamību, vairojas izpratne par kultūras pieminekļu nozīmi un vērtību – nodrošinot sabiedrības izpratni par Latvijas valsts kultūrvēsturisko mantojumu.
    Ilgtspējīgas apsaimniekošanas mērķi ļauj efektīvi izmantot resursus un nodrošināt šī procesa kvalitāti. Valsts pārvaldes iekārtas likumā noteiktajā kārtībā pašvaldībai var deleģēt valsts vai citas atvasinātas publiskas personas kompetencē ietilpstošu pārvaldes uzdevumu. Deleģējot pārvaldes uzdevumu, pašvaldībai tiek nodrošināts finansējums, kas nepieciešams attiecīgā pārvaldes uzdevuma izpildei. Rīgas valstspilsētas pašvaldība papildus pašvaldības autonomajām funkcijām pastāvīgi pilda šādas galvaspilsētas funkcijas: piedalās valsts un starptautiskas nozīmes vēstures objektu, nacionālās nozīmes kultūrvēsturisko objektu, kā arī kultūras infrastruktūras uzturēšanā un attīstīšanā.


3. Uzturēšanas un atjaunošanas/ restaurācijas darbu plāns 2026.-2028. gadam

Lai nodrošinātu Brīvības pieminekļa un Rīgas Brāļu kapu uzturēšanu un atjaunošanu/restaurāciju atbilstoši Brīvības pieminekļa un Rīgas Brāļu kapu likumam, Ministru kabinets nosaka Brīvības pieminekļa un Rīgas Brāļu kapu apsaimniekotāju, kurš rīkojas saskaņā ar  Brīvības pieminekļa un Rīgas Brāļu kapu padomes saskaņotu un Ministru kabineta apstiprinātu Apsaimniekošanas programmu. Tāpat, apsaimniekojot Brīvības pieminekli un Rīgas Brāļu kapus, saistošas ir Kultūras pieminekļu, Rīgas vēsturiskā centra saglabāšanas un aizsardzības likuma, kā arī Pašvaldību likuma 4., 6., un 8. panta, Publisko izklaides un svētku pasākumu drošības likuma normas, kā arī citi normatīvie akti.
Uzturēšanas darbu ietvaros tiek nodrošināta ikdienas uzturēšana un tā ietver gan preču un pakalpojumu iegādi, gan atlīdzības Aģentūras darbiniekiem.

       Atjaunošanas/ restaurācijas darbi ir katru gadu plānoti un specifiski darbi, lai nodrošinātu Brīvības pieminekļa un Rīgas Brāļu kapu Apsaimniekošanas programmas īstenošanu ilgtermiņā, kas nodrošina objektu saglabāšanu nākamajām paaudzēm, atbilst Latvijas valsts un tautas, kā arī starptautiskajām interesēm.

Finansējuma kopsavilkums
	Izdevumi 
	Budžeta kategoriju kodi

	Plānotās izmaksas euro  
2026
	Plānotās izmaksas euro  
2027
	Plānotās izmaksas euro
2028

	Atlīdzība 
	1100
	277 705
	277 705
	277 705

	
	1200
	  81 262
	 81 262
	  81 262

	Atlīdzība kopā
	
	358 967
	358 967
	358 967

	Preces un pakalpojumi 
	2200
	162 285
	159 530
	152 395

	
	2300
	 46 080
	42 835
	  44 970

	
	5200
	
	6000
	

	Preces un pakalpojumi kopā
	
	208 365
	208 365
	197 365

	Atjaunošana/restaurācija
	2200
	530 000
	560 000
	491 000

	
	5200
	 50 000
	 20 000
	100 000

	 Atjaunošana/restaurācija kopā
	
	580 000
	580 000
	591 000

	KOPĀ 
	
	1 147 332
	1 147 332
	1 147 332





 3.1. Uzturēšanas un atjaunošanas/restaurācijas darbi 2026. gadā 

Plānotais kopējais finansējuma uzturēšanas un atjaunošanas/restaurācijas darbiem 2026. gadā ir 1 147 332 euro, kas tiek finansēts esošā budžeta ietvaros.

Atlīdzība
[bookmark: _Hlk199864420]No Apsaimniekošanas programmas finansējuma atlīdzību saņem 28 Aģentūras darbinieki. Uz pilnu darba slodzi strādā 17 darbinieki šādos amatos: Brīvības pieminekļa un Rīgas Brāļu kapu nodaļas vadītājs, pārzinis-dārznieks, speciālists (dārzkopībā), restaurators, 2 mehāniķi, 3 apsargi, 2 Brīvības pieminekļa apkopēji, 6 zaļās zonas strādnieki. Administratīvie darbinieki apsaimniekošanas programmas izpildē iesaistīti uz nepilnām darba slodzēm: direktors 0.20, Saimnieciskās nodaļas vadītājs 0.32, galvenais speciālists finanšu jautājumos 0.50, galvenais restaurācijas speciālists 0.48, jurists 0.50, kancelejas vadītājs 0.25 un tehniskais personāls: restaurators 0.40, 2 pieminekļu aprūpes speciālisti 0.15, apkopējs 0.50 un sētnieks- palīgstrādnieks 0.10.
Plānotās izmaksas atlīdzībai 2026.gadā:
	             Nosaukums
	Summa euro

	Mēnešalga 
	254 908 

	Piemaksas
	10 196 (4% no gada mēnešalgas) 

	Naudas balvas 
	10 196 (4% no gada mēnešalgas) 

	Atalgojums fiziskajām personām uz tiesiskās attiecības regulējošu dokumentu pamata 
	2405  

	Atalgojums kopā:
	277 705  

	
	

	Darba devēja VSAOI 
(23,59%)
	68 517     

	Sociālās garantijas
	12 745 (5% no gada mēnešalgas )

	Atlīdzība kopā 
	358 967 


 


Preces un pakalpojumi
Brīvības pieminekļa un Rīgas Brāļu kapu Apsaimniekošanas programmas ietvaros tiek nodrošināti dažādi preču un pakalpojumu veidi, kas nepieciešami šo valsts nozīmes piemiņas vietu uzturēšanai un apsaimniekošanai. Tiek segti sakaru pakalpojumu izdevumi, tostarp vienas telefonlīnijas abonēšana un darbinieku telefonsarunu apmaksa. Komunālo pakalpojumu ietvaros tiek apmaksāti izdevumi par ūdensapgādi un kanalizāciju Rīgas Brāļu kapos, elektrību, kā arī par gāzes iegādi gan ikdienas vajadzībām (benzīns, degviela, gāze), gan atsevišķi Svētās uguns uzturēšanai. Drošības nodrošināšanai tiek izmantota centralizētā videonovērošanas sistēma. Teritorijas uzturēšanai tiek veikta tehnikas apkope, atkritumu izvešana, koku un krūmu griešana, kokaudzes polderēšana, vainagošana, kā arī jaunu koku, krūmu un ziedu stādu iegāde un stādīšana. Sabiedriskajiem pasākumiem tiek nodrošināti dekori, karogi, sveces. Papildus tiek iegādāts nepieciešamais inventārs, profesionālā zaļās zonas un restaurācijas tehnika, saimniecības materiāli, minerālmēslojums un melnzeme. Tiek paredzēti arī dažādi ar apsaimniekošanu saistīti neplānoti izdevumi, tostarp neparedzēti Brīvības pieminekļa kondīcijas uzturēšanas darbi, tehnikas remonts, neparedzēta tehnikas nomaiņa u.c. Programmas ietvaros tiek sniegti arī pakalpojumi, kas saistīti ar Brīvības pieminekļa un Rīgas Brāļu kapu vēstures pētniecību un popularizēšanu, tehnisko atzinumu izveide. Svētku un piemiņas pasākumu laikā tiek veikta karogu mastu uzlikšana un noņemšana pie Brīvības pieminekļa, kā arī organizēta svētku izgaismošana.

Atjaunošana/restaurācija
Brīvības pieminekļa un Rīgas Brāļu kapu Apsaimniekošanas programmas ietvaros 2026. gadā paredzētie atjaunošanas un restaurācijas darbi ietver būtiskus uzlabojumus Rīgas Brāļu kapu  saglabāšanā un estētiskās kvalitātes nodrošināšanā.

Rīgas Brāļu kapos paredzēts veikt:
1) perimetrālo ceļu segumu atjaunošanas projekta realizācija  - 470 000 euro;
2) [bookmark: _Hlk207794335]4. un 3. depozitārija atjaunošana, preventīvā restaurācija optimālās kondīcijas uzturēšanai, vārtu būves iekštelpu atjaunošanas projekta izstrāde  - 110 000 euro         
Kopā 580 000 euro

Brīvības pieminekļa atjaunošanas/restaurācijas darbi 2026. gadā netiek plānoti. Rīgas valstspilsētas pašvaldības aģentūra “Rīgas pieminekļu aģentūra” izstrādās Brīvības pieminekļa restaurācijas programmu 2029. – 2031. gadam.
[bookmark: _Hlk207794370]Atsevišķs uzsvars tiks likts uz vēsturiskā mantojuma saglabāšanu atbilstoši kultūras pieminekļu aizsardzības prasībām, sadarbojoties ar restaurācijas speciālistiem un valsts institūcijām. Visi darbi paredzēti kārtējās uzturēšanas kontekstā, bet ar ilgtermiņa saglabāšanas mērķi.


3.2. Uzturēšanas un atjaunošanas/restaurācijas darbi 2027. gadā

Plānotais kopējais finansējuma uzturēšanas un atjaunošanas/restaurācijas darbiem 2027. gadā ir 1 147 332 euro, kas tiek finansēts esošā budžeta ietvaros.


Darbinieku atlīdzība
[bookmark: _Hlk199865219]Izdevumi atlīdzībai netiek palielināti. 
Apsaimniekošanas programmas realizācijā tiek algoti 28 Rīgas valstspilsētas pašvaldības aģentūras “Rīgas pieminekļu aģentūra” darbinieki. Pilnas slodze apsaimniekošanas programmas ietvaros ir 17 darbiniekiem, kas ieņem šādus amatus: Brīvības pieminekļa un Rīgas Brāļu kapu nodaļas vadītājs, pārzinis- dārznieks, speciālists (dārzkopībā), restaurators, 2 mehāniķi, 3 apsargi, 2 Brīvības pieminekļa apkopēji, 6 zaļās zonas strādnieki. Aģentūras administratīvie darbinieki apsaimniekošanas programmas realizācijai tiek piesaistīt uz sekojošām slodzēm: direktors 0.20, Saimnieciskās nodaļas vadītājs 0.32, galvenais speciālists finanšu jautājumos 0.50, galvenais restaurācijas speciālists 0.48, jurists 0.50, kancelejas vadītāja 0,25. Aģentūras tehniskais personāls: restaurators 0.40, divi pieminekļu aprūpes speciālisti 0.15, apkopējs 0.50 un sētnieks - palīgstrādnieks 0.10.

Preces un pakalpojumi
2027. gadā Brīvības pieminekļa un Rīgas Brāļu kapu Apsaimniekošanas programmas īstenošanas gaitā tiek nodrošināts plašs preču un pakalpojumu klāsts, kas nepieciešams šo nozīmīgo kultūrvēsturisko objektu kvalitatīvai uzturēšanai un pārvaldībai. Tiek segti sakaru izdevumi. Komunālo pakalpojumu jomā tiek apmaksāti izdevumi par ūdensapgādi un kanalizāciju Rīgas Brāļu kapos, elektroenerģiju, kā arī degvielu un gāzi gan saimnieciskām vajadzībām, gan Svētās uguns nodrošināšanai.
Objektu drošībai tiek nodrošināta centralizētā videonovērošanas darbība. Regulārai teritorijas uzturēšanai tiek veikta tehnikas apkope, atkritumu apsaimniekošana, koku un krūmu kopšana, to griešana un vainagošana, kā arī jaunu stādījumu ierīkošana. Sabiedrisko notikumu nodrošināšanai tiek sagādāti ziedi un dekori. Tiek iepirkti arī saimnieciskie materiāli, restaurācijas un zaļās zonas apkopei nepieciešamā profesionālā aparatūra, darba inventārs, minerālmēslojums un melnzeme.
Papildus ir paredzēti līdzekļi neplānotiem izdevumiem, piemēram, Brīvības pieminekļa kondīcijas uzturēšanai, tehnikas remontam, neparedzētiem uzturēšanas darbiem vai tehnikas vienību nomaiņai. Programmas ietvaros tiek veikti arī pasākumi Brīvības pieminekļa un Rīgas Brāļu kapu vēsturiskā mantojuma izpētei un sabiedrības informēšanai, kā arī priekšizpētes, aprūpes - restaurācijas programmas izveide 2028. gadā plānotajai Mātes Latvijas tēla ar kritušajiem dēliem pilna apjoma aprūpei – restaurācijai. Valsts svētku un piemiņas brīžu laikā tiek organizēta karogu mastu uzstādīšana un noņemšana, kā arī īpašā svētku izgaismojuma nodrošināšana pie Brīvības pieminekļa.

Restaurācijas un atjaunošanas darbi
2027. gadā Brīvības pieminekļa un Rīgas Brāļu kapu Apsaimniekošanas programmas ietvaros paredzēti vairāki nozīmīgi restaurācijas un labiekārtošanas darbi Rīgas Brāļu kapos:
1) perimetrālo ceļu segumu atjaunošanas projekta realizācija - 450 000 euro;
2) Strēlnieku sektora atjaunošanas projekta izstrāde, centrālo vārtu būves iekštelpu atjaunošanas projekta izstrādes pabeigšana, depozitāriju atjaunošanas realizācija, preventīvā restaurācija optimālās kondīcijas uzturēšanai - 130 000 euro.

Kopā 580 000 euro
[bookmark: _Hlk207794410]
 Brīvības pieminekļa atjaunošanas/restaurācijas darbi 2027. gadā netiek plānoti. Rīgas valstspilsētas pašvaldības aģentūra “Rīgas pieminekļu aģentūra” izstrādās Brīvības pieminekļa restaurācijas programmu 2029. – 2031. gadam.
Visi darbi tiek īstenoti saskaņā ar kultūras pieminekļu aizsardzības prasībām un restaurācijas nozares profesionālajiem standartiem.

3.3. Uzturēšanas un atjaunošanas/restaurācijas darbi 2028. gadā

Plānotais kopējais finansējuma uzturēšanas un atjaunošanas/restaurācijas darbiem 2028. gadā ir 1 147 332 euro, kas tiek finansēts esošā budžeta ietvaros.

Darbinieku atlīdzība
[bookmark: _Hlk194353423]Izdevumi atlīdzībai netiek palielināti. 
Apsaimniekošanas programmas realizācijā tiek algoti 28 Rīgas valstspilsētas pašvaldības aģentūras “Rīgas pieminekļu aģentūra” darbinieki. Pilnas slodze apsaimniekošanas programmas ietvaros ir 17 darbiniekiem, kas ieņem šādus amatus: Brīvības pieminekļa un Rīgas Brāļu kapu nodaļas vadītāja, pārzinis-dārznieks, speciālists (dārzkopībā), restaurators, 2 mehāniķi, 3 apsargi, 2 Brīvības pieminekļa apkopēji, 6 zaļās zonas strādnieki. Aģentūras administratīvie darbinieki apsaimniekošanas programmas realizācijai tiek piesaistīt uz sekojošām slodzēm: direktors 0.20, Saimnieciskās nodaļas vadītājs 0.32, galvenais speciālists finanšu jautājumos 0.50, galvenais restaurācijas speciālists 0.48, jurists 0.25, kancelejas vadītāja 0.25. Aģentūras tehniskais personāls: restaurators 0.40, divi pieminekļu aprūpes speciālisti 0.15, apkopēja 0.50 un sētnieks palīgstrādnieks 0.10.

Preces un pakalpojumi
2028. gadā Brīvības pieminekļa un Rīgas Brāļu kapu Apsaimniekošanas programmas īstenošanas gaitā tiek nodrošināts plašs preču un pakalpojumu klāsts, kas nepieciešams šo nozīmīgo kultūrvēsturisko objektu kvalitatīvai uzturēšanai un pārvaldībai. Tiek segti sakaru izdevumi un ar darbinieku saziņu saistītās izmaksas. Komunālo pakalpojumu jomā tiek apmaksāti izdevumi par ūdensapgādi un kanalizāciju Rīgas Brāļu kapos, elektroenerģiju, kā arī degvielu un gāzi gan saimnieciskām vajadzībām, gan Svētās uguns nodrošināšanai.
Objektu drošībai tiek nodrošināta centralizētā videonovērošanas darbība. Regulārai teritorijas uzturēšanai tiek veikta tehnikas apkope, atkritumu apsaimniekošana, koku un krūmu kopšana, to griešana un vainagošana, kā arī jaunu stādījumu ierīkošana. Sabiedrisko notikumu nodrošināšanai tiek sagādāti ziedi un dekorācijas. Tiek iepirkti arī saimnieciskie materiāli, darba inventārs, minerālmēslojums un melnzeme.
Papildus ir paredzēti līdzekļi neplānotiem izdevumiem, piemēram, Brīvības pieminekļa kondīcijas uzturēšanai, tehnikas remontam, neparedzētiem uzturēšanas darbiem vai tehnikas vienību nomaiņai. Programmas ietvaros tiek veikti arī pasākumi Brīvības pieminekļa un Rīgas Brāļu kapu vēsturiskā mantojuma izpētei un sabiedrības informēšanai. Valsts svētku un piemiņas brīžu laikā tiek organizēta karogu mastu uzstādīšana un noņemšana, kā arī īpašā svētku izgaismojuma nodrošināšana pie Brīvības pieminekļa

Restaurācija un atjaunošanas darbi
2028. gadā  programmas ietvaros paredzēts turpināt nozīmīgus restaurācijas un atjaunošanas darbus, lai nodrošinātu piemiņas vietas ilgtermiņa saglabāšanu un cieņpilnu uzturēšanu Rīgas Brāļu kapos:
1) perimetrālo ceļu segumu atjaunošanas projekta pabeigšana - 211 000 euro;
2) Mātes Latvijas tēla ar kritušajiem dēliem pilna apjoma  aprūpe - restaurācija - 120 000 euro;
3) Strēlnieku sektora atjaunošanas projekta realizācija  - 100 000 euro
4) Centrālo vārtu būves iekštelpu atjaunošana, depozitāriju atjaunošanas realizācija, preventīvā restaurācija optimālās kondīcijas uzturēšanai 160 000 euro.    

Kopā 591 000 euro


Brīvības pieminekļa atjaunošanas/restaurācijas darbi 2028. gadā netiek plānoti. Rīgas valstspilsētas pašvaldības aģentūra “Rīgas pieminekļu aģentūra” izstrādās Brīvības pieminekļa restaurācijas programmu 2029. – 2031. gadam.
Visi darbi tiek īstenoti saskaņā ar kultūras mantojuma aizsardzības principiem un atbilstoši profesionālām restaurācijas prasībām.


4. Brīvības pieminekļa uzturēšanas darbi
1. Koordinēt pasākumus pie Brīvības pieminekļa;
2. Organizēt un vadīt Brīvības telpas apmeklējumus un Goda grāmatas parakstīšanu;
3. Tīrīt un uzturēt kārtībā augšējās un apakšējās terases virsmas – katru dienu; pasākumu laikā visu dienu;
4. Tīrīt un uzturēt kārtībā teritoriju 5 m rādiusā ap Brīvības pieminekli – katru dienu;
5. Attīrīt no sniega terases un teritorijas 5m rādiusā ap Brīvības pieminekli;
6. Sakārtot un uzturēt ziedus uz Brīvības pieminekļa priekšējās terases;
7. Tīrīt augšējās terases granīta apmales 2 reizes mēnesī un pēc vajadzības;
8. Kopt un uzturēt kārtībā Brīvības pieminekļa iekštelpas;
9. Kopt obeliska iekšpusi (stiklu tīrīšana, ekspozīcijas kopšana, kondensāta savākšana)
10. Savākt atkritumus;
11. Regulāri fiksēt Brīvības pieminekļa iekštelpās uzstādīto mēraparātu rādījumus;
12. Novērst konstatētos bojājumus;
13. Ziņot par sabiedriskās kārtības traucējumiem;
14. Aizsardzības zonā uzkopt ziedu vāzes pie Raiņa Bulvāra (stādīšana, laistīšana, ravēšana);


5. Rīgas Brāļu kapu apsaimniekošanas darbi 
5.1. Apsaimniekojamā teritorija un tās segumi

Brīvības pieminekļa un Rīgas Brāļu kapu Apsaimniekošanas programma 2026-2028

Brīvības pieminekļa un Rīgas Brāļu kapu Apsaimniekošanas programma 2026-2028

Šis dokuments ir parakstīts ar drošu elektronisko parakstu un satur laika zīmogu

Šis dokuments ir parakstīts ar drošu elektronisko parakstu un satur laika zīmogu
5.2 Rīgas Brāļu kapu ikdienas apsaimniekošanas darbi un apjomi
Apsaimniekojamās teritorijas
	a) Pie galvenās ieejas un Strēlnieku vārtiem:
	4 700 m2

	b) Terasi pie Svētās uguns un Ziedu altāra:
	4 584 m2 (464 m2 kāpnes)

	c) Pie Mātes Latvijas tēla:
	435 m2

	d) Centrālais kapu lauks:
	12 998 m2

	e) Strēlnieku sektoru:
	9 731 m2

	f) Pārējo Brāļu kapu teritoriju.
	47 987 m2

	Krūmu dzīvžogi 3500 m2

	Kokaugi visā teritorijā 298 (t. sk. 100 ozoli uz Varoņu terases, 206 Holandes liepas pie Pārdomu ceļa)

	
	
	Ziema
	Pavasaris
	Vasara
	Rudens
	Izmantojamie resursi

	1. 
	Zālāju kopšana
	
	
	
	
	

	1.1.
	Zāliena aerācija
	
	X
	
	
	Aerators (īre), traktors u.c.

	1.2.
	Zāliena mēslošana
	
	X
	
	
	Minerālmēsli, aizsargtērps, spaiņi u.c.

	1.3.
	Zālienu pļaušana (pļaušana notiek katru dienu sezonā)
	
	X
	X
	X
	Zāles paļaušanas roboti, trimmeri, mehāniskais zāles pļāvējs u.c.

	1.4.
	Teritorijas sakopšana pēc zāles nopļaušanas un aerācijas
	
	X
	X
	X
	Grābekļi, ķerras u.c.

	1.5.
	Zāliena atjaunošana
	
	X
	
	
	Melnzeme, zāliena sēklas, kultivators, grābekļi, laistīšanas iekārta u.c

	1.6.
	Zālienu maliņu taisnošana
	
	X
	
	X
	Kapļi, grābekļi, virve, zālienu maliņu griezējs u.c.

	1.7.
	Ravēšana no nezālēm
	
	X
	X
	X
	Kapļi, grābekļi, naži un stobrs pieneņu izraušanai u.c.

	
	
	Ziema
	Pavasaris
	Vasara
	Rudens
	Izmantojamie resursi

	2. 
	Apstādījumu kopšana
	
	
	
	
	

	2.1.
	Dobju atbrīvošana no nezālēm: nezāļu izcilāšana ar kapli, zemes uzirdināšanas darbi un zemes izlīdzināšana ar grābekli
	
	X
	X
	X
	Dažādu veidu kapļi, grābekļi, lāpstas u.c

	2.2.
	Veco lakstu un ziedu nogriešana
	
	X
	X
	X
	Dārzniecības šķēres, kapļi, ķerras, grābekļi

	2.3.
	Dobju sagatavošana ziemai
	
	
	
	X
	Kūdra, grābekļi un lāpstas u.c

	2.4.
	Melnzemes pievešana un izlīdzināšana
	
	X
	X
	X
	Melnzemes iegāde, grābekļi, lāpstas, ķerras, sijāšanas siets, materiāls virsmas nosegšanai

	2.5.
	Apdobju veidošana
	
	X
	X
	X
	Lāpstas, kapļi, apdobju lāpstiņa u.c.

	2.6.
	Jauno stādu pasūtīšana
	X
	X
	
	X
	Stādi stādījumu atjaunošanai un vasaras puķes

	2.7.
	Flokšu, sedumu, rožu un vasaras puķu stādīšana un laistīšana
	
	X
	X
	X
	Stādāmā lāpstiņa, kociņi ar auklu (mērīšanai), ķerras, lejkannas u.c

	2.8.
	Mēslošana
	
	X
	
	
	Aizsargtērpi (t.sk. gumijas cimdi, respiratori), spaiņi u.c.

	2.9.
	Flokšu un rožu apstrāde ar sēru pret sēnīšu slimībām
	
	X
	X
	
	Aizsargtērpi (t.sk. gumijas cimdi, respiratori), spaiņi u.c.

	
	
	Ziema
	Pavasaris
	Vasara
	Rudens
	Izmantojamie resursi

	3. 
	Krūmaugu kopšana
	
	
	
	
	

	3.1.
	Dzīvžoga griešana
	
	X
	
	X
	Ārpakalpojums

	3.2.
	Saussēržu atjaunošana un aprūpe
	
	X
	
	
	Dārzniecības šķēres, zāģi u.c.

	3.3.
	Atbrīvošana no vecām lapām
	X
	X
	X
	X
	Grābekļi, lapu pūtējs u.c.

	3.4.
	Sīkziedu jasmīnu un Lielziedu jasmīnu stādījumu atjaunošana, apgriešana un aprūpe
	
	X
	X
	X
	Dārzniecības šķēres, zāģi, grābekļi u.c.

	3.5.
	Krūmu mēslošana ar minerālmeslojumu un kaļķi
	
	X
	
	X
	Aizsargtērpi (t.sk. gumijas cimdi, respiratori), spaiņi, minerālmēsli, kaļķis u.c.

	3.6.
	Izgriezt vecos un nepareizi saaugušos zarus
	
	X
	X
	X
	Dārzniecības šķēres, zāģi u.c

	3.7.
	Zemes seguma atjaunošana ar melnzemi ap saknēm
	
	
	
	X
	Melnzeme, traktors, lāpstas, materiāls virsmas nosegšanai, grābekļi, ķerras, liekšķeres u.c.

	3.8.
	Dzīvžogu krūmu ravēšana
	
	X
	X
	X
	Grābekļi, ķerras, liekšķeres u.c..

	3.9.
	Krūmu stādījumu atjaunošana
	
	X
	
	X
	Stādi, lāpstas, grābekļi, melnzeme u.c.

	3.10.
	Krūmaugu laistīšana
	
	X
	X
	
	Laistīšanas sistēma

	3.11.
	Krūmu un dzīvžogu atbrīvošana no sniega
	X
	
	
	X
	Lāpstas, slotas, ķerras.

	
	
	Ziema
	Pavasaris
	Vasara
	Rudens
	Izmantojamie resursi

	4. 
	Kokaugu kopšana
	
	
	
	
	

	4.1.
	Zemes uzirdināšana, aerācija un nezāļu izravēšana ap Varoņu terases ozoliem
	
	X
	X
	X
	Grābekļi, dakšas, kapļi, liekšķeres, ķerras u.c.

	4.2.
	Kokaugu mēslošana
	
	X
	
	
	Aizsargtērps (t.sk. cimdi un separatori), minerālmēsli, spaiņi u.c.

	4.3.
	Sauso zaru izgriešana un izzāģēšana ozoliem, priedēm u.c.
	
	X
	
	
	Dārzniecības šķēres, zāģi, grābekļi u.c.

	4.4.
	Liepu alejas kokaugu un pieguļošās mulčotās zemes kopšana. Apaugumu noņemšana
	
	X
	X
	X
	Dakšas, kapļi, liekšķeres un ķerras u.c.

	4.5.
	Bojāto kokaugu izņemšana
	X
	
	
	
	Ārpakalpojums celmu izfrēzēšanai

	
	
	Ziema
	Pavasaris
	Vasara
	Rudens
	Izmantojamie resursi

	5. 
	Grantēto celiņu kopšana
	
	
	
	
	

	5.1.
	Celiņu ravēšana Centrālajā kapu laukā un pārējos sektoros. Nezāļu izcilāšana, savākšana un izlīdzināšana.
	
	X
	X
	X
	Kapļi, grābekļi, ķerras, liekšķeres, traktors u.c.

	5.2.
	Celiņu attīrīšana no lapām
	
	
	
	X
	Grābekļi, ķerras, liekšķeres, lapu pūtēji u.c.

	5.3.
	Perimetrālo grants ceļu ravēšana un grambu izlīdzināšana
	
	X
	X
	X
	Kapļi, grābekļi, ķerras, liekšķeres, traktors, trimmeris u.c

	5.4.
	Attīrīšana no sniega un sniega novākšana
	X
	
	
	X
	Sniega lāpstas, traktors, sniega pūtējs u.c.

	
	
	Ziema
	Pavasaris
	Vasara
	Rudens
	Izmantojamie resursi

	6. 
	Betonu un šūņakmeņu celiņu kopšana
	
	
	
	
	

	6.1.
	Betonu un šūņakmeņu celiņu kopšana
	X
	
	
	X
	Smiltis, ķerras, spaiņi u.c

	6.2.
	Attīrīšana no sniega un sniega novākšana
	X
	
	
	X
	Sniega lāpstas, traktors, sniega pūtējs u.c.

	6.3.
	Pēc ziemas kaisīšanas materiāla novākšana
	X
	X
	
	
	Slotas, liekšķeres, traktors ar piekari, ķerras u.c

	6.4.
	Ikdienas slaucīšana
	X
	X
	X
	X
	Dažāda veida slotas, liekšķeres, ķerras u.c

	
	
	Ziema
	Pavasaris
	Vasara
	Rudens
	Izmantojamie resursi

	7. 
	Citi darbi
	
	
	
	
	

	7.1.
	Četru depozitāriju kopšana
	X
	X
	X
	X
	Putekļsūcējs, mikrošķiedru drāniņas, stikla tīrīšanas piederumi, birstītes, tīrīšanas līdzekļi u.c.

	7.2.
	Akmens virsmu attīrīšana no nezālēm un sūnām
	
	X
	X
	X
	Naži, liekšķeres, birstes, ķerras u.c.

	7.3.
	Tehnisko un darbinieku telpu uzturēšana un kopšana (t.sk. Centrālo vārtu telpas)
	X
	X
	X
	X
	Putekļsūcējs, mikrošķiedru drāniņas, stikla tīrīšanas piederumi, birstītes, tīrīšanas līdzekļi u.c.

	7.4.
	Publisko tualešu tīrīšana un uzturēšana
	X
	X
	X
	X
	Mikrošķiedru drāniņas, stikla tīrīšanas piederumi, birstītes, tīrīšanas līdzekļi, slotas, dezinfekcijas līdzekļi, gumijas cimdi u.c.

	7.5.
	Memoriāla apgaismošanas sistēmas uzraudzība un uzturēšana
	X
	X
	X
	X
	Lampas, kāpnes, šķēres u.c.

	7.6.
	Svētās uguns gāzes apgādes uzraudzība un kopšana
	X
	X
	X
	X
	Drāšu slotiņa, slotas, liekšķeres u.c

	7.7.
	Apsardzes nodrošināšana
	X
	X
	X
	X
	

	7.8.
	Ziedu izkārtošana sabiedrisko pasākumos, atceres dienās un svinīgu ceremoniju laikā un pēc tām
	X
	X
	X
	X
	

	7.9.
	Tehniska palīdzība un atbalsts sabiedriskos pasākumos, atceres dienās un svinīgu ceremoniju laikā
	X
	X
	X
	X
	Smilšu vannas, sveces, traktors, lāpstas, slotas, ugunsdzēšamais aparāts, spaiņi, grābekļi, slotas u.c

	7.10.
	Traktortehnikas novietnes uzturēšana kārtībā
	X
	X
	X
	X
	Slotas, sniega lāpstas, liekšķeres, tīrāmie līdzekļi, ūdens sistēma u.c.

	7.11.
	Darba inventāra, tehnikas uzturēšana darba kārtībā un tīrīšana
	X
	X
	X
	X
	Tīrīšanas līdzekļi, ūdens sistēma, drāniņas u.c.


Piezīmes:
1. Vasaras puķes pasūtāmas vienu gadu iepriekš.
2. Ziemcietes – flokši – pasūtāmi divus gadus iepriekš.
3. Melnzemes daudzums atkarīgs no cilvēkresursiem

6. Pētniecība un popularizēšana

Rīgas pieminekļu aģentūras rīcībā esošie vēsturiskie materiāli par Rīgas Brāļu kapiem veido nozīmīgu dokumentāro liecību krājumu, kas jau vairākkārt ticis pētīts. Tomēr daļa iegūtās informācijas nav apkopota un strukturēta veidā, lai tā būtu viegli pieejama un izmantojama plašākai sabiedrībai.
Tāpēc pētniecības darbs ir jāturpina, pievēršot uzmanību gan pašu memoriālo objektu tapšanas un pastāvēšanas vēsturei, gan apbedījumu datiem, tostarp, individuālām apbedīto biogrāfijām. Šīs aktivitātes mērķis ir padarīt informāciju pieejamu digitālajā vidē, īpaši Rīgas Brāļu kapu mājaslapā www.rigasbralukapi.lv, kā arī attīstīt sabiedrības izglītošanas un piemiņas darbu, veidojot tematiskas izstādes un informatīvos materiālus.
Vienlaikus nepieciešams turpināt un paplašināt mājaslapas www.brivibaspiemineklis.lv saturisko un vizuālo attīstību, lai nodrošinātu kvalitatīvu un daudzpusīgu informāciju par Brīvības pieminekli, tā vēsturi un nozīmi. Pētniecība un tās rezultātu popularizēšana ir būtiska sabiedrības vēsturiskās atmiņas stiprināšanai un nacionālās identitātes veicināšanai.

